Facebook…ek probeer hard om die ding te ignoreer | goeienuusloli
Facebook…ek probeer hard om die ding te ignoreer
Facebook…To ignore it, is not going to make it go away….
My hart het gaan sak in my sloef-slafs na lese van Philip se post…
Ek stem vir WordPress!!
Ek probeer my bes om Facebook te ignoreer… ek vind dit eentonig, en 'niks' vloei regtig daaruit nie. Dis snaaks hoe mens is, nê? 😆
Ek verkies persoonlike verhoudings, maar vertel die webwêreld 😳 als op WordPress!
Ek blog…eerstens, want dis lekker!…EN ek het baie meer om te sê…dis amper soos om gesprek te voer met jouself …maar die adrenalien is daar ..want sê nou maar iemand lees jou 'gedagtes'
…en ek het baie!
HOEKOM BLOG JY? Facebook of Blog?
Gaan jy aandele koop in Facebook?
18 comments on "Facebook…ek probeer hard om die ding te ignoreer"
"Hoekom blog jy" is 'n baie dinamiese vraag en die antwoord gaan verskil elke keer as jy jouself dit vra, altans dit is hoe dit vir my gevoel het.
Nietemin sal ek dit steeds kies bo Vleisbroek enige dag van die week, en tweemaal op Sondae!
Aandele? Neewat, gaan maar verby.
Plasie…waar was jy?…Ag toe Plasie, hoekom blog jy?
Of hoe het jy begin?
Synde dat ek nie meer 'n blog het nie, kan ek mos nie daai vraag antwoord nie 😉
Hoe het ek begin? Ek het op my webbrowser ingetik http://www.wordpress.com…..
Dis nou soos my man wat sê, as mens bel en vra…"Kan jy praat?" waarop hy antwoord " Ja ek kan al praat vandat ek twee jaar oud is."
Ek trek sommer jou been. Hoekom ek (ge)blog (het), is 'n lang en ingewikkelde storie. Ek het die ander woordstoters vir 'n volle 5 jaar daarmee verveel so ek gaan dit nie aan jou doen nie. Daai boek is nou toe.
Hoe dit begin het is by 'n internet chatroom (of kletskamer dan as ons taal korrek moet wees), laat 2006. Omdat die kletskamer deel was van 'n blog het dit soortvan natuurlik gebeur (evolusie in aksie as jy wil) dat baie van ons toe ons eie blogs begin skep het.
Het jy niks meer te sê nie? Of is jy bevredig? Alles uit?Skryf jy elders…(vergewe my as jy worldfamous is 🙂
Dit sou interessant wees om navorsing te doen oor wie nou eintlik blog en hoekom? Is ons egosentries? Selfvoldaan? Hoekom wil ons "alles" deel? en natuurlik my gunsteling…. "Hoekom nie?"
@ Worldfamous. Hahaha
Behalwe vir oorle Wosonki wat soortvan altyd daar was het ek oor die afgelope 5 jaar 8 ander blogs oor 4 verskillende platforms gehad maar tans is ek heeltemal blogloos.
Hoewel die mengsel dalk mag verskil is bloggers al die dinge waarvan jy praat én meer, geniet dit vir wat dit is – grepies lewe – en moenie die blog of persoon probeer klassifiseer op grond van die blog(s) wat hy/sy skryf nie.
Natuurlik is daar nog hope om te sê, maar vir nou werk blog eenvoudig nie meer om dit te sê nie
'moenie die blog of persoon probeer klassifiseer op grond van die blog(s) wat hy/sy skryf nie.'
Goeie raad van die "kenners!" Dankie!
Aandele in Facebook? Mmmm – kan nogal iets beteken vir mens se sak, dink ek. Ek is deesdae daar wat ek eintlik gatvol is vir alles op die internet 😈
Ja, "internet smninternet"…tog sit ons hier….lekke naweek kouevuur…
Ek stem met jou…ek blog want ek kan.
Facebook leer my een les….alles is NOG NIE gedoen nie.
Bloggers bo! Nê…..
Het blogging en Facebook nie 2 wesenlike verskillende funksies en doele nie? Faceboek is meer daar om te connect met mense, kort termyn te kommunikeer en goed te reel sonder om 'n sent uit te gee, terwyl 'n blog 'n vorm van kreatiwiteit is, 'n platform waar ons met die wereld kan deel waaraan ons dink en wat ons dink.
Sanmari, jy maak 'n goeie punt, miskien is ek net nie 'n Facebooker nie? Ek approach dit dalk soos 'n plek om vriendskappe te hervat, en ander mense gebruik dit nie vir dit nie? Dit is selde dat mens mekaar ontmoet om in die oë te kyk en te 'connect'. ("We're Facebook friends", is amper soos " o, ons almal weet dit bedoel, nie regtig maats nie)
Tog gebruik baie mense Facebook soos blogs en platvorms om ietsie te sê?( en dis okay)(ek sê mos, ek het veel meer te sê! En daarom stem ek WORD Press) en …"Kom drink bietjie tee by my huis" 🙂
FB is vir my lekker omdat ek kontak maak met mense wat ek ken. Met hulle praat ek lekker nonsens en lag saam met hulle. Dis hulle wat vir my laat besef dat daar regtig mense agter die bult woon.
Blog gee my geleentheid om iets te deel wat ek op my hart het, in meer as 1 sin.
Ek verkies ook WordPress.
Toortsie, dis goed om te hoor dat almal nie negatief is oor facebook nie. Miskien is ek net onkundig? Of dalk gebeur daar net niks in my lewe waaroor ek kan 'brag' nie…of, dalk verveel al die 'quotes' my? (Dié dat ek so baie van Abraham Lincoln sin hou 🙂 !!!!!!
Daar IS nogals baie "quotes" deesdae, en ek verkies ook eerder sommer die lekker gesels.
This entry was posted on Mei 17, 2012 by Loli Pretorius in ...en soms Loli lolpot...,Nelspruit Nou and tagged 27 jaar oud, aandele, biljoener, blog, Facebook, gedagtes, koop, kry joune, Mark, verhoudings, verkoop, wordpress.